Futbolo kamuolys

Futbolo kamuolys – kamuolys, naudojamas žaidžiant futbolą. Kamuolio dydis, svoris, medžiagos ir kitos savybės yra nustatytos oficialiose Tarptautinės futbolo asociacijų valdybos taisyklėse. Futbolo kamuolys turi atitikti patvirtintus FIFA reikalavimus.

 Istorija 

Pirmieji futbolo kamuoliai buvo gaminami iš gyvūnų skrandžių ir buvo labai nepatvarūs. Pirmieji kokybiški kamuoliai buvo pradėti gaminti XIX a. atsiradus gumos pramonei ir Charles Goodyear atradus vulkanizacijos procesą. Šiuolaikinis 32 dalių kamuolys buvo išrastas Danijos futbolininko Eigil Nielsen. Dabar kamuoliai būna 24, 32 ir 42 dalių.

Šiuolaikinės kamuolių gamintojos kaip Umbro, Mitre, Adidas, Nike, Select ir Puma nuolat gerina kamuolių gaminimo technologijas bei ieško būdų, kaip būtų galima pagerinti kamuolių savybes.football World – 2000 and Beyond  (tikrinta 2006-06-09) Kamuolių gamintojai įdiegdami patobulinimus keičia kamulio modelius, pvz Adidas Telstar, Brazuca, Finale, Uniforia.

Dauguma sporto prekių gamintojų gamina ir futbolo kamuolius. Anksčiau kamuolius gamintojai gamino savo šalyje. Šiuo metu apie pusė visų pasaulio futbolo kamuolių pagaminama Pakistane, o kitos didžiosios rinkos yra Kinijoje ir Indijoje.

1962 m. pasaulio futbolo čempionatui Adidas sukūrė kamuolį Adidas Santiago ir nuo to laiko kompanija gavo sutartis su FIFA ir UEFA. Ši kompanija gamina kamuolius ir UEFA Čempionų lygos varžyboms. 

 Lietuvos A lygos futbolo kamuoliai 

Kiekvienos pirmenybės savo nuostatose numato kokie kamuoliai privalo būti naudojami. Kamuolio gamintojas ir modelis privalo būti FIFA aprobuotų kamuolių sąraše. Lietuvos A lygoje 2018 m. buvo naudojami Nike Ordem V kamuoliai.LFF varžybų nuostatai  2020 m. buvo naudojami Nike Merlin, o 2021-2022 m. – Nike Flight kamuoliai.https://alyga.lt/uploads/files/2021_m_lff_varzybu_nuostatai.pdf Pagal 2023 m. pasirašytą sutartį tris metus bus žaidžiama Adidas Al Rihla Pro kamuoliais.https://www.lff.lt/optibet-a-lygos-sezone-komandos-rungtyniaus-naujais-adidas-kamuoliais/

 Futsalo kamuolys 
Futsalui naudojamas mažesnis (4 dydžio, 400–440 g svorio) ir mažiau šoklus (paleidus kristi iš 2 m aukščio turi atšokti 50–65 cm) kamuolys, pripildytas putomis arba mikropluoštu. Jaunimo varžybose naudojamas 3 dydžio futsalo kamuolys.

 Šaltiniai 

Kategorija:Sporto inventorius
Kategorija:Futbolo terminologija